**1.A**

Pozdravljeni otroci in starši!

Pouk na daljavo je nekaj novega tudi zame, zato bomo morali združiti moči, da bomo uspešno premostili ta čas in dobro opravili naloge, ki si jih bomo dnevno zadali.

Pouk bom poskušala izvesti čim bolj enostavno, brez kopiranja ( najbrž nimate vsi doma printerja ), ob pomoči spletne strani [www.Lilibi.si](http://www.Lilibi.si), kjer nam založba ROKUS omogoča brezplačno uporabo e-gradiv.

Prosim vas, da se za vsako morebitno vprašanje obrnete name preko službenega maila ali telefona.

Želim si, da vam ta nova izkušnja ne bo le v breme. Izkoristite skupaj preživeti čas in ostanite zdravi.

Otroci, zelo bom pogrešala vašo igrivost, radovednost in smeh. En velik objemček za vse!

**PONEDELJEK, 16.3.2020**

**SLJ – Opismenjevanje; utrjevanje črk, prepis, branje**

Najprej glasno preberi besedilo za prepis. Potrudi se pravilno povezovati črke v besede, naj ti »spakca« ne nagaja.

Preden začneš s pisanjem v mali zvezek z nevidnim svinčnikom ponovi pravilne poteze črk, ki smo se jih naučili : A, E, I, O, U, M, N, R, L, S, Š, V, H, Z, Ž.

Bodi pozoren in pri pisanju upoštevaj naših 5 dogovorjenih pravil, ki so prilepljena na prvi strani v zvezku. (Poglej jih, da se spomniš.)

NOŽ ŽAR RIŽ VOZ

ZIMA LUŽA

LIZA ŽIVI NA VASI.

NEŽA IMA ŽELVO.

ZORA REŽE SALAMO.

V VAZI SO ROŽE.

**SLJ – Pesem Anje Štefan : V žepu imam srebrn lešnik**

Pesmico najdeš v e-gradivu na strani [www.Lilibi.si](http://www.Lilibi.si), v Berilu za 1. razred

Pesmico preberite in se o njej pogovorite. V pomoč so lahko ponujene naloge pod besedilom pesmice.

**MAT – Zamenjam vrstni red seštevancev**

Razmisli!

V košari so 3 jabolka in 2 hruški.

Lili je zapisala račun 2 + 3 = 5

Bine je zapisal račun 3 + 2 = 5

Kdo ima prav? OBA. Vseeno je, katero sadje prešteješ prej oziroma potem. Rezultat je enak. 5.

Dodatne primere lahko najdeš v e-gradivu, v učbeniku za matematiko; če želiš.

Nato v DZ 3 reši nalogi na strani 30.

**SPO – Opazujem vreme**

Poglej skozi okno. Kakšno je vreme?

O različnih vremenskih pojavih več izveš v e-gradivu, v učbeniku za spoznavanje okolja na strani 54, 55.

Nato odpri DZ 3 na straneh 33 in 34 ter reši naloge. ( Znak za meglo so drobne črtice, za veter puščica, ostale znake pa že sam prepoznaš. )